
I. Szabályozási környezet

Az ELTE Képzési Szabályzatának 9. § (2) e) pontja alapján új képzések megindításához többek között végre kell hajtani a képzések önköltségére és annak fedezetére vonatkozó előkalkulációt:
9. § (2) Az előterjesztések tartalmi és formai követelményeit a jogszabályok és a Magyar Felsőoktatási Akkreditációs Bizottság elvárásai figyelembevételével az ELTE Oktatási és Képzési Tanács határozza meg azzal, hogy az előterjesztésnek tartalmaznia kell a 8. § (2) bekezdésében foglaltakon túl legalább:
e) a képzés önköltségére és annak fedezetére vonatkozó kalkulációt, amelynek a képzés felfutási időszakától eltekintve, középtávon már alá kell támasztania a képzés fenntarthatóságát

Jelen anyag az OKT részére előterjesztendő előkalkuláció főbb jellemzőit és előkalkulációjának csatolt számításának módját rögzíti. Hatálya nem terjed ki a karok általi közbenső, felülvizsgálati, illetve utólagos kalkulációkra.


II. Az OKT részére előterjesztendő előkalkuláció számításának főbb jellemzői
· A szabályzat önköltség és fedezet meghatározásáról ír, melynek keretében a közvetlen kiadásokon[footnoteRef:1] túlmenően szükséges meghatározni a kapcsolódó közvetett kiadásokat és bevételeket, továbbá a kiadási és bevételi egyenleg kalkulációját is. A kalkuláció a gazdasági hivatalok bevonásával készül. [1:  Kapcsolódó előkalkulációkban a ráfordításokat, költségeket jellemzően a tervezett kiadásokkal becsüljük.] 

· Az előkalkulációt szakonként, képzési nyelvenként és munkarendenként legalább 3 éves időtartamra kell elvégezni, annak érdekében, hogy a „középtávú fenntarthatóság” bemutatható legyen. Az előkalkulációt a specializációkra nem kell végrehajtani.
· A közvetlen költségek között alapvetően a bérköltségeket vesszük figyelembe, valamint egyedileg kizárólag az adott új képzés esetén felmerülő, a korábbiakban nem jelentkező, a korábbi költségekből nem levezethető nem személyi jellegű kiadásokat.
· A kari költségvetések szerkezetéből adódóan a közvetett költségek között szerepelnek a kari általános költségek, létesítmények költségei, kari hivatalok – ideértve pl. a könyvtárt is - költségei, kari informatikai költségek, központi hozzájárulások (pl. ÁKTH, szocho megtakarítás, nemzetköziesítés, kiválósági alap, folyóiratok, EISZ), melyeket nem kell már tervezni a közvetlen költségek között.
· A közvetlen költségek meghatározása a képzéshez kapcsolódó egyedi kari információk, valamint a várható hallgatószám változása alapján hajtandó végre legalább három évre. A közvetlen kiadások kalkulációja során a jelenlegi erőforrások használatából indulunk ki. Amennyiben a képzések indításához további erőforrások felhasználására is szükség van, akkor azt részletesen indokolni kell az előterjesztésben.
A közvetlen bérköltség meghatározása az alábbiak szerinti kalkulációval segített:
· a tárgyévi oktatási szervezeti egységekhez tartozó bérköltség a tárgyévi kari költségvetésből kerül figyelembe vételre, valamint ez alapján történik az egy hallgatóra jutó oktatói bérköltség becslése,
· az egy hallgatóra jutó oktatói bérköltség erőforrásigényét az átlagoshoz képest el lehet téríteni (0,8 és 1,2 közötti értékben) a következő iránymutatás szerint (megfelelő szöveges indoklással ettől eltérően is – nem számszakilag):
· a nagy létszámú / a kari „átlagos” képzésre jellemző értéktől kisebb fajlagos erőforrásfelhasználás mellett történő képzések esetén 1-nél kisebb együttható alkalmazása javasolt, míg
· a kis létszámú / a kari „átlagos” képzésre jellemző értéktől nagyobb fajlagos erőforrásfelhasználás mellett történő képzések esetén 1-nél nagyobb korrekciót javasolt végrehajtani az átlagos közvetlen bérköltség figyelembe vétele során.
· Az adott képzés felfutásával párhuzamosan az alkalmazott arány változhat.
· Az előterjesztésben indokolni kell a kari „átlagos” (arányok esetén minden esetben 1-es szorzót alkalmazó) képzéstől való eltérést. A szöveges indoklás további számításokkal támaszható alá az előterjesztés további mellékletében.
· A nagy arányban külső erőforrást igénybe vevő képzések (pl. szakirányú továbbképzés) esetében lehetőség van arra, hogy a meglévő oktatók bére nagyobb mértékben eltéríthető legyen (0,4 és 1,2 között) megfelelő indoklás esetén.
· A mikrotanúsítványos képzések esetén van lehetőség arra, hogy a meglévő oktatók bére a képzés hosszának a tanévhez mért arányában csökkenthető legyen. Ezen arányosításban a tanév hosszát 28 hétnek tekintjük. Amennyiben az adott mikrotanúsítványos képzés hossza pl. 4 hét, akkor a meglévő oktató bérét 4/28-ad arányban kell figyelembe venni.

· A közvetett költségek meghatározása során a kari költségvetésekből kell kiindulni. Az indítandó képzésre jutó közvetett költséget az új képzés és a meglévő kari hallgatók együttes létszámának figyelembe vételével kell kalkulálni.
· A közvetett költség kalkuláció is tartalmaz egy „erőforrásigény-korrekciót”, ami egy olyan együttható, aminek segítségével az indítandó képzés hallgatószámára kalkulált közvetett kiadási összeget el lehet téríteni a képzés jellegének megfelelően, figyelembe véve annak az áltagoshoz (1-es szorzót alkalmazó) képest megbecsült erőforrásigényét (0,8 és 1,2 közötti értékben). Pl. nagy létszámú magyar nyelvű képzések esetén kisebb együttható alkalmazása javasolt, míg speciális, kis létszámú és / vagy laborigényes képzések esetén nagyobb korrekciót javasolt végrehajtani a közvetett költségek figyelembe vétele során. Az adott képzés felfutásával párhuzamosan az alkalmazott korrekció változhat. A korrekció megfelelő szöveges indoklás esetén eltérhet (nem számszakilag) a fentekben vázolt esetektől. A szöveges indoklás további számításokkal támaszható alá az előterjesztés további mellékletében.
· A mikrotanúsítványos képzések esetén a közvetett költségek esetén leírt arányosítás alkalmazandó a közvetett költségek figyelembe vételére is.
· Közös képzés esetén a képzés gazdakara terjeszti elő a képzés önköltségének előkalkulációját. Ebben az esetben van csak lehetőség arra, hogy a kalkuláció 14. pontjában az átoktatás miatt átadott összeggel korrigálja a bevételi oldalt.

III. Az előkalkuláció számításának magyarázata

Az alábbiakban a csatolt képzési előkalkulációban szereplő tételek egyes kalkulációs lépéseit magyarázzuk:

1. Közvetett kiadások
A tanév során előterjesztendő képzések előkalkulációjába az adott évi kari költségvetés 1. mellékletéből származó alábbi adatok összege kerül:

· Hivatalok kiadásai összesen
· Általános munkaszámok kiadásai összesen
· Egyéb kiadások
· Bevételátrendezések egyenlege („kari belső pozíció” sorban lévő összeg)

Az adatok figyelembe vétele: a tárgyévet megelőző évi kari költségvetés fenti adatait a tárgyévi kari költségvetés elfogadásáig kell alkalmazni az OKT részére előterjesztendő, új képzésekhez kapcsolódó előkalkulációk során. A kari költségvetés elfogadásának időpontjától nagyságrendileg egy évig az adott kari költségvetés adatait kell alkalmazni, vagyis az új kalkulációkban figyelembe vett közvetett költségek nagysága 1 évig állandónak tekinthetők.

2. Infláció: a közvetett költségek várható változásának nagyságrendjét segít meghatározni. KKI által megadott értéket kell alkalmazni (kalkuláció első évében nem kalkulálunk, második évtől alkalmazzuk, harmadik évben „kamatos kamat” jelleggel)

3. Inflációval növelt közvetett kiadások (1. X 2.)

4. Kari hallgatólétszám
Előző évi tavaszi és őszi, FIR szerinti aktív hallgatólétszám – ahol minden hallgatót egy főnek tekintünk - átlaga, amivel a költségvetésben is számolunk.

5. Képzés tervezett hallgatólétszáma: legalább három évre meghatározandó, az őszi és a tavaszi félévre várt létszám átlagát kell megadni. A kalkulációt már az első évre vonatkozóan is úgy kell elvégezni, mintha mindkét félévben ugyanannyi hallgatója lenne az adott szaknak.

6. Képzés hallgatólétszámával növelt kari hallgatólétszám (4. + 5.) évente változik a kalkulációban.

7. Egy hallgatóra jutó, képzésekhez kapcsolódó közvetett kiadások (3./6.)

8. Képzésre vetített közvetett kiadások (5. X 7.)

9. Erőforrásigény-korrekció közvetett költségekhez: 0,8 és 1,2 közötti érték

10. Képzésre vetített korrigált közvetett kiadások (8. X 9.)

11. Közvetlen kiadások: kiemelt előirányzati (személyi, dologi stb.) bontásban. A kar / képzés előterjesztője tervezi teljes mértékben, éves változást is ő kalkulálja várható szükséglet szerint. 

12. Képzés tervezett önköltsége összesen (10. + 11.)

13. Egy hallgatóra jutó féléves képzési bevétel

14. Átoktatás korrekciója közös képzések esetén (negatív érték – ami elkerül a gazdakarról): a mintatanterv szerint a társkarra jutó kredit, kreditár (költségvetés 3. a) melléklet legutolsó időszakának képzés helyszínével és nyelvével megegyező érték) és hallgatószám szorzata. Évenként külön kalkulálandó.

15. Egyéb, nem képzési finanszírozás képzés hallgatóira: a tárgyévi egyetemi költségvetés 2. a) mellékletéből a nem képzési támogatások és nem képzési bevételek egy hallgatóra jutó éves összege

16. Képzés tervezett bevétele (5. X 13. X 2 félév + 5. X 15.+ 14.)

17. Képzés megtérülési egyenlege (mindhárom évre meghatározandó) (16. – 12.)

